Alva Adams

Alva Adams (født 14. mai 1850 i Iowa County i Wisconsin i USA, død 1. november 1922 i Battle Creek i Michigan) var en amerikansk demokratisk politiker. Han var guvernør i delstaten Colorado 1887–1889, 1897–1899 og fra januar til mars 1905.

Liv og virke
Bakgrunn
Alva Adams' far, John Adams, var medlem av Wisconsin State Assembly og Wisconsin State Senate. Alva fikk ingen særlig lang utdannelse men han interesserte seg tidlig for bøker. Hans boksamling kom til sist til å omfatte over seks tusen bøker.Historic Homes of Denver: People Who Shaped Denver's History - Alva Adams . Active Rain 26. desember 2010. Lest 27. november 2014.

Karriere
Han arbeidet først for jernbaneselskapet Denver & Rio Grande Railroad og fortsatte så som privat forretningsdrivende.Alva Adams . History Colorado. Lest 27. november 2014.Alva Adams. National Governors Association. Lest 27. november 2014. Han ble med tiden en fremgangsrik forretningsmann.

36 år gammel tiltrådte han for første gang som guvernør i januar 1887. Han ble etterfulgt i 1889 av Job Adams Cooper.

Adams etterfulgte i 1897 Albert McIntire som guvernør. Han ble etterfulft i 1899 av Charles S. Thomas.Colorado: Governors. The Political Graveyard. Lest 27. november 2014. Han tiltrådte en tredje gang i januar 1905 men ble avsatt kort til etter av delstatens lovgivende forsamling. Valgresultatet erter guvernørsvalget i 1904 var omtvistet og det fantes uregelmessigheter på begge sider. Delstatens lovstiftende forsamling ble kontrollert av republikanerne som avgjorde at demokraten Adams ikke hadde rett til å beholde sitt embede. Valget i 1904 ble kjent som det mest korrupte i Colorados historie. Adams forlot politikken og fortsatte innen næringslivet og var en aktiv frimurer.

Broren Billy Adams var guvernør i Colorado 1927–1933 og sønnen Alva B. Adams var senator fo Colorado 1923–1924 og 1933–1941. Adams County har fått sitt navn etter Alva Adams.Adams, Alva. The Political Graveyard. Lest 27. november 2014.

Referanser

Eksterne lenker


Kategori:Guvernører i Colorado
Kategori:Politikere fra USA
Kategori:Fødsler i 1850
Kategori:Dødsfall i 1922
Kategori:Personer fra Iowa County i Wisconsin